Aleksandrija (Virdžinija)
Aleksandrija (angl. Alexandria) – miestas rytų Jungtinėse Amerikos Valstijose, Virdžinijos valstijoje, vakarinėje Potomako upės pakrantėje; pietinis Vašingtono priemiestis. Didžioji dalis miesto gyventojų dirba valstybinėse įstaigose, ypač Gynybos departamente. Yra išlikęs istorinis miesto centras – turgaus aikštė, senosios architektūros gyvenamieji namai, restoranai, parduotuvės ir kt.